Rayman Legends

עלילה

ריימן, גלובוקס והטינזים ישנו במשך מאה שנה, בזמן זה, סיוטיו של חולם הבועות גדלו והתפשטו, כך גם הקוסם המרושע ( אשר שרד את הפיצוץ ב Rayman Origins ) שבזמן זה גדל והתפצל ל-5 "טינזים אפלים". ריימן וחבריו התעוררו על ידי מרפי שסיפר להם על כך שהסיוטים המפלצתיים חטפו וכלאו את כל הטינזים האחרים ואת עשר הנסיכות ( כולל ברברה ) ריימן, גלובוקס, הטינזים ומרפי יצאו להביס את האיומים החדשים האלה. לאחר שהביסו ארבעה טינזים אפלים ונלחמו נגד הסיוטים הגרועים ביותר, ריימן וחבריו יצאו ל- Olympus Maxmus ונלחמו נגד ענן של סיוט טהור. לאחר קרב זה החשכה התפזרה, הטינזי האפל האחרון שוגר מיער החלומות (באנגלית: the glade of dreams ), והאיזון חזר על מקומו בשלום.

הרשעים

חמשת הטינזים האפלים- טינזים מרושעים אשר השתלטו על עולמו של ריימן וכלאו את כל הטינזים והנסיכות. בסופו של המשחק שוגרו לכוכב מרוחק על ידי ריימן.

מאפייני המשחק

Rayman Legends הוא משחק פלטפורמה דו-ממדי, המיועד לשחקן יחיד או מצב מרובה משתתפים עד ארבעה שחקנים במקביל כשמתקדמים דרך שלבים שונים. ניתן לאסוף לומים על ידי נגיעה בהם, להביס אויבים או להציל טינזים שנלכדו. איסוף טינזים פותח שלבים חדשים. במשחק זה מופיעות לראשונה ברברה ואחיותיה: דמויות חדשות במשחק, שיש להן אותן יכולות כמו ריימן וחבריו, וצריך לחלץ אותן משלבים מסוימים.

מרפי

בנוסף לדמויות הראשיות, ישנו גם את מרפי, אשר מופיע כדמות שעוזרת לשחקן לבצע פעולות שונות, כגון חיתוך חבלים, הפעלת מכשירים, דגדוג אויבים וסיוע באיסוף לומים. עזרה זו פותחת מגוון רחב של שלבים שנדרש בהם שיתוף פעולה עם השחקן ומרפי כדי להתקדם. בגרסאות של פלייסטיישן 4, PlayStation Vita ו - Wii U, שחקן חמישי יכול לשלוט במרפי בעזרת ה "טאבלט" של Wii U, מסך המגע של ויטה, או הבקר של פלייסטיישן 4. במצב של שחקן יחיד השליטה תועבר לידי מרפי והמחשב ישלוט בדמותו של השחקן. לעומת זאת, בגרסאות של המחשב האישי, PlayStation 3 ו Xbox 360, מרפי יגיע אוטומטית ותתבקש אינטראקציה עם אובייקטים מסוימים כדי שמרפי יעשה את פעולותיו.

מבנה העולמות

במשחק יש חמישה עולמות מרכזיים:
1. Teensies in trouble ( טינזים בצרות) העולם הראשון. בו משוחררות ברברה ואליסיה. מבוסס ברובו על הצינוק. היכולת המרכזית בו היא התקפה.
2. Toad story ( סיפור הקרפדות) העולם השני במשחק. בו משוחררות אורורה וטוויליה. מבוסס על ג'ונגל. היכולת המרכזית בו היא תעופה.
3. Fiesta de los muertos ( ספרדית: המסיבה של המתים) העולם השלישי במשחק. בו משוחררות אסטליה וסלנה. מבוסס ברובו על אוכל. היכולת המרכזית בו היא שינוי גודל.
4. Twenty thousand lums under the sea (עשרים אלף לומים מתחת למים) העולם הרביעי במשחק. בו משוחררות אורסולה ואמה. מבוסס על ריגול. היכולת המרכזית בו היא צלילה.
5. Olympus maxinus ( אולימפוס מקסימוס ) העולם החמישי במשחק. בו משוחררות אולימפיה וסיביליה. מבוסס על המיתולוגיה היוונית. היכולת המרכזית בו היא ריצה על קירות.
אלה חמשת העולמות הראשונים של המשחק. בהם מבנה השלבים הולך כך: בהתחלה יש כ 1-3 שלבים רגילים ( שצריך להציל בהם 10 טינזים) שלפחות 1 מהם הוא "שלב מרפי" ( שלב שבו צריך שיתוף פעולה עם מרפי), אחר זאת יש שלב היחלצות ( שלב שבו מחלצים נסיכה), אחרי כן יש שוב פעם 1-3 שלבים רגילים (ביניהם שלב מרפי), אז יש שוב שלב היחלצות, ואז יש שלב רגיל, אז שלב בוס ואחרון- שלב מוזיקלי. ( שלב מוזיקלי הוא שלב שתוכנו הוא על פי שירים שונים כגון " Black betty" ו " The Eye Of The Tiger"). אחרי שמשלימים את כל השלבים, נוספים "שלבי הפלישה". אלו שלבים שאותם צריך להשלים מהר ככל האפשר.
ישנו גם עולם שישי ששמו הוא "Living Dead Party" (מסיבת המתים-חיים) המורכב כולו משלבים מוזיקליים בסגנון של פעם עם הפרעות בשידור

Back to Origins

מתוך כל שלבי המשחק, ישנם כ 40 שלבים שהם בעצם שלבים מ Rayman Origins, אבל בסגנון ה Legends, הנעולים על ידי כרטיסי מזל ( lucky tickets). כרטיסי מזל הם מין כרטיסי גרוד שמקבלים אחרי שמשיגים מכסה מסוימת של לומים. בנוסף לשלבים האלה, כשמגרדים אותם יכולים " לזכות " במספר דברים: 1. מספר מסוים של לומים, 2. יצור, ( יצורים הם מין דמויות המביאות לשחקן מספר מסוים של לומים בכל יום) 3. טינזי, 4. שלב back to origins.

The Challenges

בניגוד למשחקים אחרים, המשחק מביא גם אתגרים יומיים ושבועיים. שבהם שחקנים יכולים להתחרות בשחקנים אחרים באתגרים כגון: איסוף מספר מסוים של לומים בזמן קצר או להגיע למרחק הכי ארוך. ניתן לגשת ליותר אתגרים על ידי העלאת דירוג ה-Awesomeness של השחקן על ידי איסוף מספר גבוה של לומים בכל שלב, צבירת גביעים, ( ארד, כסף, זהב ויהלום) ושחרור טינזים. ישנו עוד משחק מרובה משתתפים שהוא בעצם מין משחק כדורגל הנקרא "Kung Foot". במשחק "Kung Foot" יכול השחקן לשחק נגד המחשב, נגד שחקן נוסף או לאחד עם כוחות שחקן אחר ולשחק כקבוצה. במשחק זה אין תפקיד מוגדר לשחקן והוא יכול לשמש כשוער, או כחלוץ. כמו כן, השערים במשחק קטנים ותכונה זו מוסיפה אתגר למשחק.